അസുഖമെങ്കില് സ്കൂളില് പ്രവേശനമില്ല കര്ശന നിര്ദേശങ്ങളുമായി സര്ക്കാര് , പ്രവേശനം നിരീക്ഷണത്തിനു ശേഷം മാത്രം തിരുവനന്തപുരം : നാളെ സ്കൂള് തുറക്കുമ്ബോള് പനിയും ജലദോഷവും മറ്റു രോഗലക്ഷണങ്ങളും ഉള്ള വിദ്യാര്ത്ഥികള്ക്ക് പ്രവേശനമില്ല.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ ഇടവേളക്കുശേഷം സ്കൂളിലെത്തുന്ന കുട്ടികളെ കര്ശനമായി നിരീക്ഷിക്കാനും തീരുമാനം. കോവിഡ് സമ്ബര്ക്ക പട്ടികയിലുള്ളവര് ഒരു കാരണവശാലും സ്കൂളില് പോകരുതെന്ന കര്ശന നിര്ദ്ദേശവും ആരോഗ്യ, വിദ്യാഭ്യാസ വകുപ്പുകള് നല്കുന്നു. പ്രതീക്ഷയോടെ വിദ്യാര്ത്ഥികള് സ്കൂളുകളിലേക്ക് പോകുമ്ബോള് കരുതലോടെ ആരോഗ്യ വകുപ്പും ഒപ്പമുണ്ടെന്ന് മന്ത്രി വീണാ ജോര്ജ് അറിയിച്ചു. വിദ്യാര്ത്ഥികള്ക്കോ അധ്യാപകര്ക്കോ രക്ഷിതാക്കള്ക്കോ ഉണ്ടാകുന്ന ശാരീരിക മാനസിക പ്രശ്നങ്ങള് പരിഹരിക്കാന് ആരോഗ്യ വകുപ്പ് സജ്ജമാണ്. കുട്ടികളുടെ ശാരീരികാരോഗ്യം പോലെ തന്നെ മാനസികാരോഗ്യവും അധ്യാപകരും രക്ഷിതാക്കളും ഉറപ്പു വരുത്തേണ്ടതാണ്. എന്തെങ്കിലും ബുദ്ധിമുട്ടുണ്ടെങ്കില് തൊട്ടടുത്തുള്ള ആരോഗ്യ പ്രവര്ത്തകരേയോ ദിശ 104, 1056, 0471 2552056, 2551056 എന്നീ നമ്ബരുകളിലോ, ഇ സഞ്ജീവനിയുമായോ ബന്ധപ്പെടാം. ഒന്നാംക്ല ാസിലെ ചെറിയ കുട്ടികള് ഉള്പ്പെടെയുള്ളതിനാല് വിദ്യാഭ്യാസ വകുപ്പും ആരോഗ്യ വകുപ്പും മറ്റു പല വകുപ്പുകളുമായി നിരന്തരം ചര്ച്ച ചെയ്താണ് മാര്ഗരേഖ തയാറാക്കിയത്. രക്ഷകര്ത്താക്കളുടേയും അധ്യാപകരുടേയും മികച്ച കൂട്ടായ്മയിലൂടെ സ്കൂളുകള് നന്നായി കൊണ്ടുപോകാനാകും. മാര്ഗനിര്ദേശമനുസരിച്ച് ഓരോ സ്കൂളും പ്രവര്ത്തിച്ചാല് കോവിഡിനെതിരെ ശക്തമായ പ്രതിരോധം ഒരുക്കാനാകും. മാത്രമല്ല മറ്റ് പല രോഗങ്ങളില് നിന്നും കുട്ടികളെ സംരക്ഷിക്കാനുമാകും. സുരക്ഷയ്ക്കായ് മറക്കാതെ ചെയ്യാം ബയോബബിള് അടിസ്ഥാനത്തില് മാത്രംക്ല ാസുകള് നടത്തുക. ഓരോ ബബിളിലുള്ളവര് അതത് ദിവസം മാത്രമേ സ്കൂളില് എത്താവൂ. മാസ്ക് ധരിച്ച് മാത്രം വീട്ടില് നിന്നിറങ്ങുക. ഡബിള് മാസ്ക് അല്ലെങ്കില് എന് 95 മാസ്ക് ഉപയോഗിക്കുക. വായും മൂക്കും മൂടത്തക്കവിധം മാസ്ക് ധരിക്കുക. യാത്രകളിലും സ്കൂളിലും മാസ്ക് താഴ്ത്തി സംസാരിക്കരുത്. ആഹാരം കഴിച്ച ശേഷം പുതിയ മാസ്ക് ഉപയോഗിക്കുന്നതാണ് നല്ലത്. കൈകള് വൃത്തിയാക്കാതെ കണ്ണ്, മൂക്ക്, വായ് എന്നിവ സ്പര്ശിക്കരുത്. അടച്ചിട്ട സ്ഥലങ്ങള് പെട്ടെന്ന് രോഗവ്യാപനത്തിന് കാരണമാകുമെന്നതിനാല്ക്ല ാസ് മുറിയിലെ ജനാലകളും വാതിലുകളും തുറന്നിടേണ്ടതാണ്. ഇടവേളകള് ഒരേ സമയത്താക്കാതെ കൂട്ടം ചേരലുകള് ഒഴിവാക്കണം. പഠനോപകരണങ്ങള്, ഭക്ഷണം, കുടിവെള്ളം എന്നിവ യാതൊരു കാരണവശാലും പങ്കുവയ്ക്കുവാന് പാടുള്ളതല്ല. ഏറ്റവുമധികം രോഗവ്യാപന സാധ്യതയുള്ളത് ഭക്ഷണം കഴിക്കുമ്ബോഴാണ്. ഒന്നിച്ചിരുന്ന് കഴിക്കുന്നതിന് പകരം 2 മീറ്റര് അകലം പാലിച്ച് കുറച്ച് വിദ്യാര്ത്ഥികള് വീതം കഴിക്കണം. ഭക്ഷണം കഴിക്കുന്ന സമയത്ത് സംസാരിക്കാന് പാടില്ല. കൈകഴുകുന്ന സ്ഥലത്തും കൂട്ടം കൂടാന് പാടില്ല. ഇവിടേയും രോഗവ്യാപനത്തിന് സാധ്യതയുണ്ട്. ടോയ്ലറ്റുകളില് പോയതിന് ശേഷം കൈകള് സോപ്പും വെള്ളവും അല്ലെങ്കില് സാനിറ്റൈസര് ഉപയോഗിച്ച് വൃത്തിയാക്കുക. പ്രാക്ടിക്കല്ക്ല ാസുകള് ചെറിയ ഗ്രൂപ്പുകളായി നടത്തേണ്ടതാണ്. ഒന്നിലധികം പേര് ഉപയോഗിക്കാന് സാധ്യതയുള്ള ഉപകരണങ്ങള് ഓരോ കുട്ടിയുടെ ഉപയോഗത്തിന് ശേഷവും അണു വിമുക്തമാക്കേണ്ടതാണ്. രോഗലക്ഷണ പരിശോധനാ രജിസ്റ്റര് സ്കൂളുകളില് സൂക്ഷിക്കണം. രോഗലക്ഷണങ്ങളുള്ള ജീവനക്കാരുടെയും കുട്ടികളുടെയും പേരുകള് രജിസ്റ്ററില് രേഖപ്പെടുത്തുകയും പതിവായി നിരീക്ഷിക്കുകയും വേണം. ഓരോ സ്കൂളിലും പ്രദേശത്തുള്ള ഡോക്ടറുടെ സേവനം ഉറപ്പാക്കണം. വിദ്യാര്ത്ഥികള്ക്കോ ജീവനക്കാര്ക്കോ രോഗലക്ഷണങ്ങള് കണ്ടാല് സമീപത്തുളള ആരോഗ്യ കേന്ദ്രത്തില് ബന്ധപ്പെടുക. അടിയന്തര സാഹചര്യത്തില് വൈദ്യസഹായത്തിന് ബന്ധപ്പെടേണ്ട ടെലിഫോണ് നമ്ബരുകള് ഓഫീസില് പ്രദര്ശിപ്പിക്കുക. കുട്ടികളും ജീവനക്കാരും അല്ലാത്തവര് സ്ഥാപനം സന്ദര്ശിക്കുന്നത് നിരുത്സാഹപ്പെടുത്തണം. വീട്ടിലെത്തിയ ഉടന് കുളിച്ച് വൃത്തിയായതിന് ശേഷം മാത്രം മറ്റുള്ളവരുമായി ഇടപഴകുക. മാസ്കും വസ്ത്രങ്ങളും അലക്ഷ്യമായിടാതെ സോപ്പുപയോഗിച്ച് കഴുകി വൃത്തിയാക്കണം.